**Informácie pre rodičov žiakov 5. ročníka pre školský rok**

**2023/2024**

**Proces zberu a odosielania prihlášok na SŠ**

 Postup pri podávaní prihlášok na 8-ročné gymnáziá podľa Vyhlášky MŠ č. 245/2008 Z.z. o prijímaní na štúdium na stredné školy (SŠ)

1. Do prvého ročníka 8-ročného gymnázia môže byť prijatý žiak, ktorý úspešne ukončil piaty ročník ZŠ v príslušnom školskom roku.
2. Zákonný zástupca žiaka podáva prihlášku riaditeľovi SŠ.

Toto je možné urobiť dvoma spôsobmi:

1. Pokiaľ stredná škola, na ktorú sa hlásite, používa edupage a umožní podať prihlášku online formou, môže tak zákonný zástupca urobiť na svojom rodičovskom konte edupage. Online prihlášku potom skontroluje a potvrdí základná škola.
2. Pokiaľ stredná škola, na ktorú sa hlásite, nemá možnosť podať online prihlášky na SŠ, podáva sa prihlášky v papierovej forme. Prihlášku pripraví kariérny poradca, zákonný zástupca ju skontroluje a podpíše. Následne ju odošle poštou na SŠ.
3. Zákonný zástupca žiaka môže podať dve prihlášky na 8-ročné gymnáziá a dve prihlášky na školy , ktoré vyžadujú overenie špeciálnych schopností, zručností alebo talentu, t.j. talentovú skúšku.
4. Termíny platné pre tento školský rok, ako aj informácie o prijímaní na 8-ročné gymnáziá sú uverejnené na internete, na stránke školského výpočtového strediska www.svsba.edu.sk a nachádzajú sa tam aj zoznamy 8-ročných gymnázií a odkazy na jednotlivé gymnáziá.
5. Prihlášku na SŠ vyplňuje kariérny poradca na základe podkladov uvedených v databáze ZŠ získaných od rodičov.
6. K prihláške je možné pripnúť kópiu dokladu o úspešnom umiestnení v predmetovej olympiáde alebo v súťaži (športová, umelecká a i.)

Riaditeľ strednej školy pozve uchádzačov na prijímacie skúšky najneskôr päť dní pred termínom ich konania.

Riaditeľ strednej školy zverejní zoznam uchádzačov podľa výsledkov prijímacieho konania do troch pracovných dní odo dňa termínu prijímacej skúšky.

Žiakovi, ktorý bol prijatý na štúdium, oznámi stredná škola termín, miesto a spôsob zápisu na štúdium spolu s doručením rozhodnutia o prijatí.

Pri neprijatí žiaka na 8-ročné gymnázium sa môže zákonný zástupca odvolať v lehote do piatich dní odo dňa doručenia rozhodnutia na adresu uvedenú v rozhodnutí.

Na 8-ročné gymnázium možno prijať žiaka len do prvého ročníka!

**Dôležité termíny:**

Do **30.11.2023** riaditeľ SŠ zverejní kritériá na všetky odbory pre nasledujúci školský rok

**Termíny prijímacích skúšok:**

1. 1. kolo 1. termín prijímacích skúšok (vrátane osemročných gymnázií)

**2.5. – 4.5.2024**

1. 1. kolo 2. termín prijímacích skúšok (vrátane osemročných gymnázií)

**6.5. – 7.5.2024**

**Termíny prijímacích skúšok s talentovými skúškami:**

1. 1. kolo 1. termín talentových skúšok a overenie zdravotnej spôsobilosti pre Stredné športové školy

**26.4. - 30.4.2024**

1. 1. kolo 2. termín talentových skúšok a overenie zdravotnej spôsobilosti pre Stredné športové školy

**9.5. – 13.5 2024**

Prosím rodičov, aby venovali pozornosť správam od kariérnej poradkyne. Všetky dôležité oznamy a termíny budem komunikovať prostredníctvom edupage včas. Zisťovanie záujmu o štúdium na SŠ bude priebežné.

V prípade akýchkoľvek otázok sa obráťte na výchovnú poradkyňu.